बेल्जियम में श्रमिक वर्ग को महामारी से बचाने के लिए करोड़पतियों पर विशेष कर लगाने का प्रस्ताव
वर्कर्स पार्टी ऑफ बेल्जियम (पीटीबी/ पीवीडीए) ने बेल्जियम में 2% सबसे धनी लोगों पर एक बार 5% टैक्स लगाने की अपील की है।
COVID-19 महामारी के दौरान बेल्जियम में परिवारों की आय और सामाजिक सुरक्षा बनाए रखने के लिए वर्कर्स पार्टी ऑफ बेल्जियम (पीटीबी/पीवीडीए) ने 3 मिलियन यूरो से अधिक की संपत्ति पर एक असाधारण टैक्स के रुप में कोरोना टैक्स का प्रस्ताव रखा है। कोरोना सॉलिडैरिटी टैक्स द्वारा वर्कर्स पार्टी "वन-शॉट" टैक्स का आह्वान किया है जो केवल एक बार लगाया जाए। पार्टी ने आंकलन किया है कि कोरोना सॉलिडैरिटी टैक्स से सरकार को 15 बिलियन यूरो प्राप्त हो सकता है जिसका इस्तेमाल COVID-19 महामारी के दौरान प्रभावित परिवारों की आय को सहारा देने के लिए इस्तेमाल किया जा सकता है।
पीटीबी/पीवीडीए के प्रवक्ता राउल हेडेबोउ ने कहा है कि “लाखों कर्मचारियों के काम की बदौलत हाल के वर्षों में जनसंख्या का एक छोटा वर्ग विशेष रुप से बढ़ गया है। बमुश्किल 2% आबादी के पास 663 बिलियन यूरो की विरासत है। मौजूदा संकट के समय में छोटे से सॉलिडियरिटी कंट्रिब्यूशन के लिए उनसे ज्यादा कुछ भी कहने की जरुरत नहीं है।”
पीटीबी के कर विशेषज्ञ मार्को वान हीस के अनुसार, धनी लोगों पर 5% का विशेष कर लगाकर 15 बिलियन यूरो (16.29 बिलियन अमरीकी डॉलर) प्राप्त हो सकता है।
24 मार्च तक बेल्जियम में COVID-19 वायरस से संक्रमित लोगों की संख्या 4269 तक पहुंच गई है वहीं 122 लोगों की मौत हुई है। 18 मार्च को बेल्जियम ने पूरे देश में कोरोनावायरस संकट को रोकने के लिए लॉकडाउन की घोषणा की थी और ये लॉकडाउन अब 5 अप्रैल तक जारी रखने का फैसला लिया गया है। संकट के दौरान सरकार के आपातकालीन पैकेज के अनुसार देश में लगभग 10 लाख श्रमिकों को उनके वेतन का केवल 70% हिस्सा ही प्राप्त होगा। पीटीबी ने जोर देकर कहा है कि कोरोना सॉलिडियरिटी टैक्स लागू करने से लॉकडाउन की इस अवधि के दौरान देश में कर्मचारियों को पूर्ण वेतन देने में सरकार को प्रभावी रूप से मजबूत करेगा।
साभार : पीपल्स डिस्पैच
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hne_Deva hin_Deva